গাব্রিয়েল মাগালিয়ায়েস

**গাব্রিয়েল দোস সান্তোস মাগালিয়ায়েস** (, ; জন্ম: ১৯ ডিসেম্বর ১৯৯৭; **গাব্রিয়েল মাগালিয়ায়েস** নামে সুপরিচিত) হলেন একজন ব্রাজিলীয় পেশাদার ফুটবল খেলোয়াড়। তিনি বর্তমানে ইংল্যান্ডের পেশাদার ফুটবল লিগের শীর্ষ স্তর প্রিমিয়ার লিগের ক্লাব আর্সেনাল এবং ব্রাজিল জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত কেন্দ্রীয় রক্ষণভাগের খেলোয়াড় হিসেবে খেলেন।

২০১২–১৩ মৌসুমে, ব্রাজিলীয় ফুটবল ক্লাব আভাইয়ের যুব পর্যায়ের হয়ে খেলার মাধ্যমে গাব্রিয়েল ফুটবল জগতে প্রবেশ করেছেন এবং এই দলের হয়ে খেলার মাধ্যমেই তিনি ফুটবল খেলায় বিকশিত হয়েছেন। ২০১৬ সালে, আভাইয়ের মূল দলের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন; আভাইয়ের হয়ে এক মৌসুমে ২১ ম্যাচে ১টি গোল করার পর ২০১৬–১৭ মৌসুমে তিনি প্রায় ৩ মিলিয়ন ইউরোর বিনিময়ে ফরাসি ক্লাব লিলে যোগদান করেছেন। অতঃপর তিনি ত্রোয়া এবং দিনামো জাগরেবের হয়ে এক মৌসুম করে ধারে খেলেছেন। ২০২০–২১ মৌসুমে, তিনি প্রায় ২৬ মিলিয়ন ইউরোর বিনিময়ে লিল হতে ইংরেজ ক্লাব আর্সেনালে যোগদান করেছেন।

২০১৭ সালে, মাগালিয়ায়েস ব্রাজিল অনূর্ধ্ব-২০ দলের হয়ে খেলার মাধ্যমে ব্রাজিলের বয়সভিত্তিক পর্যায়ে অভিষেক করেছিলেন। প্রায় দুই বছর যাবত ব্রাজিলের বয়সভিত্তিক দলের হয়ে খেলার পর, তিনি ২০২৩ সালে ব্রাজিলের হয়ে আন্তর্জাতিক পর্যায়ে অভিষেক করেছেন; ব্রাজিলের জার্সি গায়ে তিনি এপর্যন্ত ১৭ ম্যাচে ১টি গোল করেছেন।

## প্রারম্ভিক জীবন
গাব্রিয়েল দোস সান্তোস মাগালিয়ায়েস ১৯৯৭ সালের ১৯শে ডিসেম্বর তারিখে ব্রাজিলের সাও পাওলোতে জন্মগ্রহণ করেছেন এবং সেখানেই তার শৈশব অতিবাহিত করেছেন।

## আন্তর্জাতিক ফুটবল
মাগালিয়ায়েস ব্রাজিল অনূর্ধ্ব-২০ এবং ব্রাজিল অনূর্ধ্ব-২৩ দলের হয়ে খেলার মাধ্যমে ব্রাজিলের প্রতিনিধিত্ব করেছেন। ২০১৭ সালের ৪ঠা সেপ্টেম্বর তারিখে তিনি ইংল্যান্ড অনূর্ধ্ব-২০ দলের বিরুদ্ধে ম্যাচে ব্রাজিল অনূর্ধ্ব-২০ দলের হয়ে আন্তর্জাতিক পর্যায়ে অভিষেক করেছেন।

২০২৩ সালের ৮ই সেপ্টেম্বর তারিখে, ২৫&nbsp;বছর, ৮&nbsp;মাস ও ২০&nbsp;দিন বয়সে, বাম পায়ে ফুটবল খেলায় পারদর্শী মাগালিয়ায়েস বলিভিয়ার বিরুদ্ধে অনুষ্ঠিত ২০২৬ ফিফা বিশ্বকাপ বাছাইপর্বের ম্যাচে অংশগ্রহণ করার মাধ্যমে আন্তর্জাতিক ফুটবলে ব্রাজিলের হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন; ম্যাচটি ব্রাজিল ৫–১ গোলের ব্যবধানে জয়লাভ করেছিল। ব্রাজিলের হয়ে অভিষেকের বছরে মাগালিয়ায়েস সর্বমোট ৬ ম্যাচে ১টি গোল করেছেন।

## তথ্যসূত্র

## বহিঃসংযোগ

* 

বিষয়শ্রেণী:১৯৯৭-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ব্রাজিলীয় ফুটবলার
বিষয়শ্রেণী:আর্সেনাল ফুটবল ক্লাবের খেলোয়াড়
বিষয়শ্রেণী:প্রিমিয়ার লিগের খেলোয়াড়
বিষয়শ্রেণী:ব্রাজিলের আন্তর্জাতিক যুব ফুটবলার
বিষয়শ্রেণী:ব্রাজিলের অনূর্ধ্ব-২০ আন্তর্জাতিক ফুটবলার
বিষয়শ্রেণী:ব্রাজিলের অলিম্পিক ফুটবলার
বিষয়শ্রেণী:ব্রাজিলের পুরুষ আন্তর্জাতিক ফুটবলার
বিষয়শ্রেণী:লিল ওলাঁপিক স্পোর্টিং ক্লাবের খেলোয়াড়
বিষয়শ্রেণী:ফুটবল ক্লাব দিনামো জাগরেবের খেলোয়াড়
বিষয়শ্রেণী:ত্রোয়া ওব শম্পানিয়ের খেলোয়াড়
বিষয়শ্রেণী:২০২৪ কোপা আমেরিকার খেলোয়াড়
বিষয়শ্রেণী:লিগ ১-এর খেলোয়াড়
বিষয়শ্রেণী:ক্রোয়েশীয় প্রথম ফুটবল লিগের খেলোয়াড়
বিষয়শ্রেণী:ব্রাজিলীয় পুরুষ ফুটবলার
বিষয়শ্রেণী:কাম্পেওনাতো ব্রাজিলেইরো সেরিয়ে বি-এর খেলোয়াড়
বিষয়শ্রেণী:পুরুষ ফুটবল কেন্দ্রীয় রক্ষণভাগের খেলোয়াড়
বিষয়শ্রেণী:সাও পাওলোর ফুটবলার
বিষয়শ্রেণী:ফ্রান্সে প্রবাসী পুরুষ ফুটবলার
বিষয়শ্রেণী:ব্রাজিলীয় প্রবাসী পুরুষ ফুটবলার
বিষয়শ্রেণী:ইংল্যান্ডে প্রবাসী পুরুষ ফুটবলার
বিষয়শ্রেণী:ইংল্যান্ডে ব্রাজিলীয় প্রবাসী ক্রীড়াবিদ
বিষয়শ্রেণী:ফ্রান্সে ব্রাজিলীয় প্রবাসী ক্রীড়াবিদ
বিষয়শ্রেণী:২১শ শতাব্দীর ব্রাজিলীয় পুরুষ ক্রীড়াবিদ